
Conscripsi  dissertationem,  de  Aurigine 
gravidarum  et  recenternatorum ;  nil  no¬ 
vi,  nil  exquisiti ,  Lector  Benevole !  hic 
invenies,  nam  pressus  summa  angustia 
rerum,  magis  in  conatibus  meis  fuit, 
legi  academicae  satisfacere  ,  quam 
quod  et  tironis  vires  excederet,  princi¬ 
pia  essentialia  morbi  electi  elucubrare, 
quare  hasce  pagellas  indulgentiae  Lec¬ 
torum  committit 


A  a  c  to  r. 


i  .•» 


Denominatio  et  definitio  morbi. 


/Aurigo y  icterus,  morbus  regius,  morbus  arcuatus. 
Germanis:  ©elbfuc^t;  Polonis:  Zultaczka ; 
Hungaris  :  Sdrgasag ;  Anglis  ;  Yellogum ;  Gallis: 
Jaunisse ,  est  vitiosa  se -et  excretio  bilis,  per  de¬ 
colorationem  propriam  superficiei  cutis  universae 
et  albugineae  oculi  sese  manifestans. 

In  specie  aurigo  gravidarum  et  recenter  nato¬ 
rum  est  morbus  aberrantis  se- et  excretionis  bilis  in 
gravidis  et  recenter  natis,  in  certis  ac  propriis  mo¬ 
dificationibus  obveniens* 

Secundum  celeber.  Frank ,  icterus  est  ille  mor¬ 
bus  ,  cujus  phaenomena  principalia ,  retentio  li¬ 
quidi  biliosi  plus  minusve  flavicantis,  subinde  in 
viridescentem,  rarissime  subnigrum  colorem  abeun¬ 
tis,  et  mox  per  corpus  universum  mox  vero  per 

partem  illius  conspicui,  nonnunquam  solum  per 

. 

oculorum  albugineam  diffusi,  cum  urinis  plerum- 

que  obscure  rubris,  spumosis,  chartam  linteaque 
immersa  tingentibus  ,  faecibus  vero  fere  griseis , 
saepe  cum  pruritu  cutaneo  et  variis  functionum, 
turbis  constituunt. 

Celeber.  Henke  auriginem  recenter -natorum 
illum  morbum  dicit ,  qui  a  tertia  ad  septimam 
usque  diem  superficiem  cutis  infantum  decolorat. 

Non  desunt  etiam  observationes ,  foetum  ute¬ 
rum  matris  relinquentem  aurigine  jam  loborasse. 


* 

Symptoma  tologia  morbi. 

Exordium  hujus  morbi  plerumque  in  albu¬ 
ginea  oculi;  sensim  sensimque  tota  superficies  cu¬ 
tanea  colore  flavo  plus  aut  minus  saturato  tingitur, 
urina  profunde  tincta,  crocea,  chartam  linteaque 
flave  colorans  ,  excrementa  albo  grisea  ,  quibus 
symptomatibus  auriginis  maxime  generalibus  et 
communibus  accedunt,  sapor  amarus,  anorexia, 
nausea,  intumescentia  regionis  hepaticae,  sensus 
plenitudinis  in  abdomine,  pruritusque  cutis,  qui 
inquietudinem  summam  in  recenter  natis  provocat. 
Sed  magna  diversitas  imaginis  hujus  morbi  obve¬ 
nit,  juxta  differentiam  causarum  et  complicationem 
variam. 

Sic  Auriginem  a  plethora  ( Sauvagesii )  tumor 
hepatis,  aucta  ejus  sensibilitas ,  turgescentia  san¬ 
guinis  versus  encephalum  et  symptomata  febris 
comitantur. 

In  aurigine  ab  inflammatione  hepatis,  praeter 
symptomata  morbi  peculiaria,  etiam  signa  inflam¬ 
mationis  hepatis  adsunt,  quippe  dolor  fixus  in  hy¬ 
pochondrio  dextro  constans,  qui  sub  inspirio  pro-  . 
fundiori  augetur,  cephalea,  sitis,  lingua  sicca  et 

febris  inflammatoria  momentumque  occasionale 
rite  exploratum ,  diagnosim  confirmant. 

In  aurigine  ab  induratione  benigna  aut  scirrhosa, 
pars  attactu  dura,  vomitus  et  nausea,  defectus  do¬ 
loris  ,  aut  nonnunquam  lancinans  accedente  levi 
inflammatione  partis  induratae,  et  absentia  febris 
deprehenduntur. 

Aurigo  ulcerationi  partium  cystidis  felleae 
originem  debens,  morbum  hepatis  praecursorium 
habet.  Celeber,  j Bontius  in  India  orientali  hanc 
morbi  speciem  pluries  observavit* 

Auriginem  ex  praesentia  calculorum  biliosorum 
ortam,  dolor  vehemens  in  regione  hepatis  et  sto¬ 
machi,  qui  post  pastum  augetur,  temperamentum 
cholericum,  vomitus,  convulsiones,  singultus,  in¬ 
sultus  cardialgici  et  animi  deliquia  periodice  recur¬ 
rentia  demonstrant. 


I 


Pathogenesis  morbi. 

Non  paucae  opiniones  circa  Pathogeniam 
hujus  morbi  obleniunt.  Veteres  credidere  ,  bilem 
in  sanguine  ictericorum  circulantem  in  hepate  se¬ 
cretam,  ibi  resorptam  et  in  massam  humorum  per 
venam  portae  iterum  reversam  fuisse,  —  Origo 
hujus  morbi  repentina  et  ejus  praesentia ,  etiamsi 
secretio  bilis  in  duodenum  denegata  non  sit,  huic 
opinioni  valide  contradicere  videntur,  Morgagni , 
Autenrieth  morbi  causam ,  in  lenta  aut  intercepta 
circulatione' sanguinis  per  vasa  capillaria  quaerunt. 
Celeber.  Raumes  et  Rosenstein  morbi  causam  in 
mechanica  obstructione  ductuum  biliferorum  per 
meconium ,  mucum  et  alia  quisqualia  agnoscunt. 

Chambon  a  vi  mechanica  sub  partus  negotio 
cerebro  illata  et  hujus  passionis  in  hepate  refle¬ 
xu,  derivat. 

Therapiae  hujus  morbi  magis  consentaneum 
esse  videtur,  originem  ejus  a  stimulo  hepar  in¬ 
festantem  repetere,  talis  stimulus  nempe  uberiorem 
secretionem  bilis  causat,  ad  quam  percipiendam 

c 

vasa  resorbentia  hepatis  invitantur,  dum  stimulus 
et  vitam  eorumdem  sollicitat ,  hinc  ex  lege  bilem 

in  lumen  suum  recipiunt  et  insimul  ductuli  biliferi 
infarctum  et  obstructionem  experiuntur. 

Statum  bine  spasticum  hepatis  et  ductulorum 
biliferorum  adesse,  origo  repentina  auriginis  sub 
spasmis  et  convulsionibus  in  aliis  corporis  partibus, 
tjpus  symptomatum  remittens  et  intermittens, 
causae  nonnullae  occasionales ,  spasmos  provo¬ 
cantes,  uti:  animi  pathemata  et  tandem  efficacia 
magna  remediorum  antispasmodicorum  etantiphlo- 
gisticorurn  abunde  demonstrant. 

'  Nee  negatio  clar.  Bosquillon  auriginis  spastici 
hancce  sententiam ,  experientia  et  clarissimorum 
virorum  exemplis  comprobatam,  infirmare  valet. 


\ 

Aetiologia  morbi  in  genere. 

Causae  praedisponentes  sunt :  temperamen¬ 
tum  cholericum ,  habitus  leucophlegmaticus,  vitae 
genus  lautum,  homines  qui  vitam  sedentariam 
ducere  officio  coguntur;  hinc  eruditi,  scribarii, 
certi  opifices  etc.  dein  animi  pathemata,  praeci¬ 
pue  tempore  gravidatis. 

Causae  excitantes  uti  in  quolibet  morbo  sic 
et  in  aurigine  in  idiopathicas  et  sympathicas 
discernuntur.  Referuntur  ad  causas  idiopathicas : 
Plethora  abdominalis,  praecipue  systematis  venae 
portarum  et  hac  ex  causa  circulatione  retardata  et 
stagnante ,  bilis  atra ,  cujus  difficilis  per  ductus 
biliferos  in  intestinum  duodenum  effusio,  inflam¬ 
matio  hepatis,  abscessus,  infarctus  et  indurationes 
hujus  visceris,  calculi  biliosi,  concrescentia  ductus 
cystici  aut  choledochi,,  vermes  in  hepate  aut  vesi¬ 
cula  fellea  nidulantes. 

Ad  sympathicas  morbi  causas  numerantur  in¬ 
flammatio  viscerum  abdominalium  cum  hepate  ne¬ 
xorum  ,  indurationes  ventriculi ,  duodeni  aut  pan- 
creatis,  sordes  gastricae  in  ventriculo,  vermium 
praesentia  in  tractu  intestinali,  laesiones  capitis, 
retropulsa  exanthemata  et  impetigines,  menstrua- 


\ 

tionis  aut  haemorrhoidum  suppressio,  morsus  ani¬ 
malium  venenatorum  ,  tandem  irritatio  valida , 
per  abusum  drasticorum  et  emeticorum  exorta. 


Aetiologia  auriginis  in  specie. 

Causae  speciales  nunc  auriginis  gravidarum 
et  recenter  natorum  adgrediens,  prius  interpretari 
conabor  „qua  ratione  fo emina  gravida  foetui  auri- 

ginem  communicare  valeat  “  et  hic  solum  ad  ne¬ 
xum  anatomicum  inter  foetum  et  matrem  quem¬ 
que  attentum  reddere  volo,  quo  rite  dignato, 
facile  perspiciendum  est,  matre  aurigine  laborante 
et  foetum  necessario  eodem  morbo  laborare  de¬ 
bere. 

Hocce  assertum  confirmat  observatio  cel* 
Kerkringii ,  qui  in  sectione  infantis  icterosi,  qui 
brevi  post  partum  defunctus  est ,  et  cujus  mater 
aurigine  laboravit,  ossa  corporis  integra  colore 
flavo  tincta  inveniebat.  In  gravidis  pressio  uteri 
ingenter  extensi,  faeces  in  tractu  intestinali  indu¬ 
ratae,  animi  pathemata  nec  non  saepe  vitia  or¬ 
ganica  organorum  abdominalium  auriginem  pro¬ 
ducunt. 


i 

Cei,  Zivinger ,  inter  causas  auriginis  gravi¬ 
darum  expansionem  cvstidis  felleae  memoratu  di¬ 
gnam  refert. 

Spasmos  auriginem  provocare  testantur  Mor¬ 
gagni,  V esling ,  Hclwig  et  multi  alii;  negant 
Heberdenius  et  Coe. 

In  recenter  natis  retenta  meconii  excretio , 
quae  effusionem  bilis  in  intestinum  duodenum  im¬ 
pedit,  juxta  opinionem  clar.  Bischoff,  Froriep 
et  Vrisbeig  ut  frequentissima  causa  auriginis  con¬ 
sideranda  est,  nam  teste  experientia  plerumque 
illi  infantes  ab  aurigine  corripiuntur,  quibus  Co¬ 
lostrum  denegatum  fuit,  et  cujus  locum  eccopro- 
tica  ad  ciendas  excretiones  alvinas  supplere  non 
valent* 

Secundum  cel,  Henke  in  recenter  natis  functio 

4 

hepatis,  tractus  intestinalis  et  cutis  metamorpho- 
sim  validam  experta,  auriginis  origini  ansam  prae¬ 
bent. 

Aurigo  recenter  natorum  epidemice  grassans, 
observata  est  a  Bruinning  anno  1772,  nec  de¬ 
sunt  observationes  febris  intermittentis  ictericae. 


i 

Prognosis, 

Haec  in  aurigine  diversissima  ob  variam  con¬ 
ditionem  causae  occasipnalis. 

In  genere  aurigo  ut  morbus  per  se  existens 
(prognosim  faustam  admittit,  qua  morbi  alicujus 
symptomata  autem  minus  secundam,  imo  pericu¬ 
losam  nec  non  letbalem. 

Aurigo  gravidarum  plerumque  ante  partum 
difficulter  aufferenda,  associans  sese  ad  hydropem, 

meteorismum,  febrim  hecticam  aut  cachexiam  ali- 

* 

quam,  periculum  vitae  Inducit*  Decoloratio  cutis 

*  '  (f 

ipsa  ad  prognosim  statuendam  quidquam  confert, 
nam  aurigo  flava  meliorem,  viridis  minus  ami¬ 
cam  ,  aurigo  melas  pessimam  prognosim  promit¬ 
tere  licet. 

Aurigo  a  vitiis  organicis  omnem  medelam 
respuit. 

Prognosis  in  aurigine  recenter  natorum  ple¬ 
rumque  fausta,  nonnumquam  cito  absque  omni 
medicamine  aurigo  jam  quarta,  jam  septima  die 
disparet,  nec  mala  secundaria  relinquens ,  aut  solo 
balneorum  tepidorum  usu  dissipatur.  Hic  tamen 
memorandum ,  ne  color  cutis  flavescens  recenter 

nati,  qui  post  partum  difficulter  exantlatum  a  sta- 
gnatione  sanguinis  in  cute  provenit,  habeatur  pro 
ictero.  Fuisse  tamen  epidemias  peculiaris  maligni¬ 
tatis,  Bruinningt t  Rosenstein  testantur ,  et  secun¬ 
dum  alterum  convulsiones  et  dolores  colici  accef 
dentes,  imprimis  prognosim  obnubilant. 

Auriginem  gravidarum  et  recenter  natorum 
ex  ruptura  vesicae  felleae  et  ab  calculis  biliosis  in¬ 
ductam  periculosissimam  et  fere  semper  lethalem 
esse  quisque  perspicit,  rite  perpendens  vim  et  ef¬ 
fectum  nocivum  harum  potentiarum  in  relatione 
ad  integritatem  oeconomiae  animalis. 

Therapia. 

Haec,  ut  ex  praemissis  elucet,  juxta  diversi¬ 
tatem  causae  varia  esse  debet  et  vel  contra  auri- 
ginem,  qua  per  se  existentem  morbum,  dignatis 
momentis  efficientibus,  vel  contra  auriginem  qua 
symptoma  alicujus  morbi  instituenda  est* 

Methodus  medendi  auriginem  utut  morbum 
per  se  existentem,  amplectitur  indicationem  cau¬ 
salem  et  indicationem  morbi  ipsius. 

Indicatio  causalis  ut  prima  et  praecipua,  re¬ 
spicit  idio-aut  sympathicam  naturam  potentiae  no¬ 
civae,  et  in  amotione  illius  versatur. 

Quum  haec  indicatio  causalis  contra  auriginem 
in  genere  valet,  et  in  specie  erga  auriginem  gra- 
•  vidarum  et  recenter  natorum  valebit* 

Hinc  in  aurigine  a  plethora  systematis  venae 
portarum,  methodus  antiphlogistica  et  solvens  cum 
evacuationibus  sanguinis  topicis ,  cremor  tartari , 
tartarus  tartarisatus,  liquor  terrae  foliatae  tartari 

_  V  ) 

indicantur» 

In  aurigine  ab  stagnationibus  viscerum  abdo¬ 
minalium  et  statu  irritativo  systematis  vasorum 
methodus  magis  solvens  exposcitur ;  hinc  sales  medii 

in  connubio  cum  extractis  saponacei^,  uti  Taraxaci, 
Graminis,  Furnariae,  Saponariae;  fructus  Tama- 
rindorum,  Rheum  et  Sapo  quadrant.  Hujus  loci 
etiam  sunt,  ova  recentia  cum  aqua  Cinnamomi  aut 
saccharo  contrita ,  serum  lactis  et  decoctum  radicis 
Curcumae,  quod  jam  Sydenhamus  magnis  laudi¬ 
bus  extollebat. 

s  j' 

Aurigo  ab  inflammatione  hepatis  exorta,  the¬ 
rapiam  propriam  exposcit,  hinc  evacuationes  san¬ 
guinis  topicae  aut  etiam  universales  et  remedia  Jeni- 
t  ter  solventia  uniter  cum  emollientibus* 

a. 

Sic  et  diuturnior  calculorum  in  hepate  mora , 
inflammationem  hepatis  provocans, antiphlogisticum 
apparatum  exposcit;  hic  memoratu  digna  est  ob¬ 
servatio  cel*  Calien ,  qui  instituta  simili  in  casu 
venaesectione,  in  sanguine  crustam  inflammato¬ 
riam  similem  ac  in  Pleuropneumonia  invenit. 

Aurigo  ex  praesentia  calculorum  biliosorum, 
testante  Heberden  ope  tartari  emetici  feliciter  de¬ 
bellatur,  qua  narcoticum  hocce  in  casu  dolores  so¬ 
piendo;  dein  sub  insultu  pro  re  nata  hirudines  et 
emulsiones,  statu  spatico  insimul  praesente  Opium, 
Castoreum,  Aether  sulphuricus ,  balnea,  clysmata 
conducunt,  quo  cessante  succi  plantarum  inspissati, 
Rheum ,  Soda  carbonica  et  clysmata  Kaempfiana. 

* 

Medici  complures  etiam  saponem  in  solvendis  cal¬ 
culis  biliosis  proposuerunt* 

Aurigo  a  concrescentia  ductus  hepatici  aut 
cystici  vel  choledochi,  cujus  diagnosis  difficillima, 
sanationem  omnem  recusat,  quum  operatio  a  cel. 
Petit  proposita,  hic  nullis  argumentis  firmis  suffulta, 
magis  pium  desiderium  quam  indicationem  causa¬ 
lem  explendam  offert. 

Aurigo  a  vermium  praesentia  in  hepate  ipso , 
cujus  exempla  clar.  JBianchi  adfert,  aut  in  ductu  cho¬ 
ledocho  aut  intestinis,  primo  ablationem  conditio¬ 
nis  generationi  vermium  faventis,  dein  anthelmin- 
tica  characteri  febris  et  statui  virium  vitalium  corre- 
spondentia  exposcit. 

Aurigo  ab  inflammatione  viscerum  abdomina¬ 
lium  cum  hepate  nexorum,  a  gravedine  vel  faeci¬ 
bus  induratis  exorta,  ablatis  hisce  statibus  tollitur. 
In  aurigine  a  sordibus  gastricis  primo  emetica  ab¬ 
sente  omni  nota  inflammatoria  ,  deinde  leniter  sol¬ 
ventia  et  purgantia  fortiora  ,  exceptis  salibus, 
optime  conducunt. 

Aurigo  capitis  laesiones  comitans  nonnunquam, 
secretione  bilis  ob  stimulum  vulneris  "a  recto  tra¬ 
mite  aberrantfc,  emetica,  serius  purgantia  admittit, 

Iq  aurigine  a  retropressis  exanthematibus  aut 

impetiginibus  reviviscentia  horum  postulatur,  hinc 
balnea,  tartarus  emeticus  in  unguento  aut  solutione, 
tinctura  cantharidum,  interne  hepar  sulphuris  a  gra¬ 
nis  quinque  ad  decem,  aethiops  mineralis  cum  flo¬ 
ribus  sulphuris  aut  Antimonium  crudum  cum  Ex¬ 
tracto  stipitum  Dulcamarae  adhiberi  possunt. 

Si  ex  suppresso  fluxu  menstruo  aut  haemor- 
rhoidali  aurigo  exorta  est,  liicce  restituatur. 

Aurigo  ab  animi  pathematibus,  ut  plurimum 

t 

praesente  insimul  statu  spastico,  antispasmodicis , 
uti  lapidibus  cancrorum ,  Potione  Riveri,  liquore 
minerali  Hoffmanni,  liq.  C.  C.  succinato,  fomentis 
aromaticis  tractatur,  praedominante  statu  spastico, 
influxu  pathematis  jam  recedente  experientia  lau¬ 
datur,  exemplis  a  Greding  et  Ludio  ig  adductis, 
Cicuta  aut  per  se  aut  cum  meile  exhibita ,  vel  cum 
Belladonna  in  connubio;  Ipecacuanham.in  refracta 
dosi  Baldingerius ,  virtutem  assae  foetidae  in  his 
casibus  Herzius ,  opii  Voglerius  optimo  cum 
effectu  exploraverunt. 

i 

Nec  croci  efficacia  in  his  malis  deest  testante 
Marcardio;  dein  clysmata  ex  remediis  antispasticis, 
inunctiones  oleosae  et  emplastrum  vesicatorium  in 
usum  trahuntur. 

Febris  intermittens  icterica,  duplici  ratione  ad 

paret,  aut  cum  singulo  insultu  febris  intermittentis 
in  conspectum  venit,  typum  periodicum  ludens, 
vel  post  sanationem  febris  intermittentis  cum  sor¬ 
dium  adhuc  in  primis  viis  praesentia;  in  ambobus 

casibus  infarctus  et  spasticae  affectiones  in  syste- 

.  *  " 

mate  chylopoetico  sine  dubio  adsunt,  quae  usum 
remediorum  solventium ,  alternatim  cum  evacuan¬ 
tibus,  exposcunt ;  febrifuga  in  primis  China,  summa 
tantum  cautela  et  solum  post  ablatam  auriginem 
adhibeantur* 

Aurigo  a  morsu  animalium  venenatorum,  v*g, 
viperis,  scorpionis,  verosimiliter  contractioni  spa« 
sticae  vesicae  felleae  et  ductuum  biliferorum  origi¬ 
nem  debens  antispasticis  et  sedantibus  optime  sana 
tur,  ex  quorum  serie  praesertim  Sal.  C.  C.  volati 
lis  et  Spirit.  Sal.  Ammon.  caust.  fama  extolluntur. 

Tandem  aurigo  recenter  natorum,  nunc  tem¬ 
poris  rarius  occurrens,  plerumque  usui  eccoproti- 

i 

eorum  cedit ,  quae  meconium  evehunt ,  et  sic  effu¬ 
sionem  bilis  in  intestinum  duodenum  liberiorem 
reddunt,  ex  quibus  optime  quadrant,  colostrum, 
Syr.  Cichorei  cum  Rheo,  Syr.  Mannatus,  Pulv.ex 
Magnesia  et  Rheo,  Sapo  Venet.  praesente  insimul 
levi  affectione  spastica  aut  debilitate,  balnea  tepi- 
dula  cum  sapone  nec  non  herbis  aromaticis  impr^e- 

gnata  a  cel.  Froriep  recommendantur,  Si  compli¬ 
catio  cum  torminibus,  spasmis,  colica  adest  et  ecco- 
protica  frustra  jam  tentata  fuerint,  clysmata  ex  in¬ 
fuso  Chamomillae,  Sero  lactis,  meile,  decocto  ave¬ 
nae  cum  pauxillo  olei ,  et  si  morbus  per  longius 

tempus  excurrit,  inunctiones  cum  unguentis  volati- 
.  *  <  •.•v 
libus  et  aromaticis  in  regione  abdominis  prosperos 

effectus  praestabunt, 

***-'*'— 

Adhuc  ^mentionem  mereri  mihi  videtur  aurigo 
sic  dicta  hysterica,  praecipue  homines  delicatulos, 
erethisticos ,  post  refrigerium  aut  levem  commotio¬ 
nem  animi  corripiens,  hic  antispastica  universali¬ 
ter  et  topice  adhibita,  imprimis  opium  optimo  cum 
successu  adhibentur,  eccoprotica  dein  bilem  acrem 
evehentia  cyclum  therapiae  claudunt. 

Perlustratis  supra  frequentissimis  causis  aurigi- 
nis  ut  morbo  proprio  et  tractatione  illius  perscru¬ 
tata,  adgredior  in  genere  medelam  auriginis  sym¬ 
ptomaticae,  nec  indicationem  causalem  nec  morbi 
explere  admittentis,  et  solum  therapiam  sympto¬ 
maticam  desiderantis. 

Medicus  his  miseris  aegris  praeter  consolatio¬ 
nem  psychicam,  regimen  diaeteticum,  motum  ae¬ 
quabilem  in  aere  sereno  et  libero ,  mutationem 
habitationis  et  itinera  suadeat,  medicamentis  aptis 


stimulum  bilis  acris  in  massam  humorum  reversi 
mitigare',  qualitatem  biliis  ipsam  corrigere  et  ex¬ 
cernere  sedulo  studeat,  tali  modo  febrim  hecticam 
ultimo  sese  associantem  praecavere,  aegrum  orci 
faucibus  erripere  et  etiamsi  non  dulci  vitae  attamen 
vitae  iterum  reddere  valebit;  hinc  acida  vegetatilia, 
serum  lactis  tamarindinatum,  limonada  ex  sale 
essent,  Tartari,  cremore  tart,  etc.  qui  bilem  acrem 
mitigant minuuntque  insimul  obstipationem,  quae, 
fere  semper  adest,  aufferunt;  stimulum  validum 
decoctum  seminum  lini,  Canabis,  graminis,  aqua 
Selteriana,  Fachingensis  moderabit,  marcorem  con- 
spicuum  lac  asininum  debellat,  et  quum  excretio 
bilis  per  renes  facillime  contingit,  diuretica  leviora 
reliquis  circumstantiis  bene  perspectis  summa  effi¬ 
cacia  hic  loci  adhibentur,  insimul  therapiam  radi- 
calem  adjuvantia  et  non  raro  unica  tela  medici  in 
debellanda  aurigine  sistunt. 

Dilucidata  nunc  aurigine  omni  ex  parte,  neminis 
intellectum  fugiet,  illam  mox  morbum  levem  nec 
tractatione  indigentem,  mox  gravem,  dulci  vitae 
insidiosam ,  mox  revera  lethalem  obferre,  et  hinc 
forsan  notatu  dignum  erit,  jam  veteres  medicos 
multa  et  varia  remedia  qua  specifica  contra  auriginem 
laudasse,  ex  quibus  nonnulla  mirae  conditionis,  solum 

nudem  empyrismum  redolentia,  merito  oblivioni 
tradita  sunt;  sic  Th.  Bartholinus  novem  pediculos 
cum  pane  et  butyro  comedere,  F.  Hoffmamiius 
pulverem  foetus  leporini  sectione  matris  obtenti , 
alii  Oniscum  asellum Lotium  ovilli,  et  similia 
quis  qualia  sumere  proposuerunt;  ast  principia 
medicinae  rationalis  haecce  omnia  dissipavere,  et 
solum  indicationibus  firmis  medici  medelam  radica- 
lem  aut  symptomaticam  auriginis  adgrediuntur. 

Theses  defendendae. 

I. 


Medicinae  et  Chirurgiae  unio  humanitati  saluberrima, 
ornamentum  et  decus  nostri  aevi  sistit* 


II. 

Educatio  irrationalis  uberrimus  morborum  fons. 

III. 

Medicus  aeris  cupidus  consolatqr  aegrorum  inimicis* 
simus. 


x  '  IV. 

Typhus  sic  dictus  contagiosus  est  morbus  sui  generis. 


V. 

Operationum  cataractae  nulla  alteri  praeferenda,  quae¬ 
libet  si  indicata,  optima. 

tVI. 

Diaeta  primum  et  firmissimum  Therapiae  fundamen¬ 
tum  est. 


VII. 

Amor  infelix  morborum  psychicorum  fertilis  genitor. 

VIII. 

Matre  ictero  laberante  et  foetus  eodem  laborat. 


IX. 

Studium  Botanices  suavissimum  eruditionem  mentis 
quam  maxime  adjuvans. 

X. 

Medicus  magis  observet,  quam  agat. 

XI. 

Divisio  inflammationis  in  sensiferam,  irritabilem  et  ve- 
getativam  magis  scrutinib  sagaci  quam  experientiae 
originem  debet. 

/ 

XII. 

Plica  non  est  affectio  localis,  nec  symptoma  acciden¬ 
tale  morborum  aliorum,  sed  morbus  sui  generis, 
qui  endemicus  Poloniae. 

XIII. 

Remediorum  plebi  usitatorum  perquisitio  accuratior  certe 
gregem  agyrtarum  dissiparet  et  rei  medicae  admi¬ 
niculum  non  spernendum  foret.  v 

*- 

XIV. 

Ophthalmologiae  studium  difficillimum  sagacitatem  in¬ 
genii  perspicacissimam  exposcit,  saluti  humanae  sa- 
luberimum  et  utilissimum. 


